Gedagte vir die dag: God nooi jou om te getuig onder die verlorenesFoto: pixabay.com Maak klaar en gaan na die groot stad Nineve toe! Praat ernstig met hulle, want Ek het hulle slegte lewenswyse raakgesien. (Jona 1:2) Jona het ’n onmoontlike opdrag van God ontvang. Gaan na ’n vreemde volk se hoofstad, wat in beheer is van die politieke toekoms van jou mense, en vertel vir hulle hoe sleg hulle is. Jona was nie gereed vir hierdie taak nie. ’n Gebrek aan liefde, sy haat en hoogmoed het hom daarvan weerhou om sy opdrag uit te voer. Wat weerhou jou daarvan om Goddelike uitnodigings te aanvaar? Heerser van die heelal, my eie mense lyk soos Nineve: onsedelik, magsugtig, vol haat teenoor verskillende groepe. God, rig U ’n uitnodiging aangaande die slegte lewenswyse van hierdie nasie? Amen.